La Junta de Govern concedix les subvencions de 2017 destinades a les associacions de comerciants
05 de gener 2018

![Imagen 1](/media/actualidad/PublishingImages/1 Políticos/Sergio Moreno c.jpg)

La Junta de Govern Local ha concedit 25.419,81 euros a cinc associacions de comerciants del municipi. Estes ajudes estan destinades a la realització d'actuacions de modernització i millora de la competitivitat del sector comercial de Sagunt durant l'any passat. 

En concret s'han concedit en dos línies d'actuació, d'una banda per subvencionar la realització d'activitats de promoció dirigides a la dinamització del comerç local de Sagunt durant 2017, com campanyes de promoció destinades a dinamitzar el comerç de proximitat, i per una altra per a fires comercials dirigides a afavorir el coneixement i difusió del comerç de la ciutat i afavorir l'intercanvi entre consumidors i comerços. 

Per al regidor de Comerç, Sergio Moreno, **“es tracta d'una iniciativa més duta a terme per l'Equip de Govern de l'Ajuntament de Sagunt amb la finalitat de donar suport a les actuacions dutes a terme per les associacions de comerciants del municipi per dinamitzar el comerç de proximitat”**. 

Moreno ha ressaltat el gran treball de dinamització de la vida de barri que desenvolupen estes entitats. I, a més, ha destacat que per a les associacions **“és important saber amb certa previsió amb què compten per poder planificar les seues activitats i el nostre compromís és activar les convocatòries de subvencions el més prompte possible”**. 

En total s'han concedit cinc subvencions a activitats de promoció comercial a Asociación de Detallistas del Mercado de Sagunto (3.830,47 €); Asociación de Vendedores del Mercado del Puerto de Sagunto (2.740 €); Associació de Comerciants Ciutat de Sagunt (4.088,62 €); Asociación de Comerciantes Nueve de Octubre (1.731,92 €) i Asociación de Comerciantes y Profesionales de Puerto de Sagunto (2.745 €), i tres a fires comercials, Associació de Comerciants Ciutat de Sagunt (4.417,18 €); Asociación de Comerciantes Nueve de Octubre (2.845 €) i l’Asociación de Comerciantes y Profesionales de Puerto de Sagunto (3.021,62 €).

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-concedix-les-subvencions-de-2017-destinades-a-les-associacions-de-comerciants/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-concedix-les-subvencions-de-2017-destinades-a-les-associacions-de-comerciants/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-concedix-les-subvencions-de-2017-destinades-a-les-associacions-de-comerciants/ "Linked In")
*   [](mailto:?body=https://aytosagunto.es/va/actualitat/la-junta-de-govern-concedix-les-subvencions-de-2017-destinades-a-les-associacions-de-comerciants/)